
Изх.№ ……………………………………………….
ДО 

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване по Проект „Красива България” за 2026 г. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Стартира кампания за набиране на проекти по „Красива България” за 2026 г., която е част от активните мерки и политики на Министерството на труда и социалната политика за намаляване нивата на безработица в страната. Те се реализират на територията на цялата държава и се финансират със средства от държавния бюджет, с финансово участие на общини и други, кандидатстващи с проекти институции. Документи могат да се подават до 10 февруари 2026 г.
Допустими кандидати в кампанията са общините, областните управители, държавните институции и контролните органи, които са собственици на обектите, включени в проектните предложения.

Мерките, по които може да се кандидатства са следните:

Мерките, по които може да се кандидатства, са пет:

мярка М01 „Подобряване на обществената среда в населените места”;

мярка М02 „Подобряване на социалната инфраструктура”;

мярка М02-01 „Подобряване на социалните услуги за резидентна грижа и осигуряване на подслон”;

мярка М02-03 „Подобряване на образователната инфраструктура в професионалните гимназии предоставящи дуална система на обучение и/ или защитени от държавата специалности от професии”;

мярка М01-01 „Осигуряване на достъпна среда на обществени сгради”.


С допустими проектни предложения:

 Мярка М01 „Подобряване на обществената среда в населените места”:

Строително-монтажни/ремонтни работи (СМР/СРР) в сгради или самостоятелни обекти в тях, или ново строителство, които са за обществено обслужване в областта на администрацията, културата и изкуствата, спорта и туризма, както и публични площи за обществено ползване като площади, паркове и градини, вкл. мемориални обекти в тях (ново за 2026 г.);

СМР/СРР в обекти за обществено обслужване в областта на администрацията, културата и изкуствата, спорта и туризма, които са със статут на недвижима културна ценност, но при условие, че техните собственици ги ползват пряко и не ги отдават под наем и/ или, че същите не се нуждаят от допълнителни консервационно-реставрационни работи след обновяването им по ПКБ;

СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират;

СМР/СРР за изграждане и благоустрояване на паркове и места за отдих, както и места за провеждане на спортни, културни и други мероприятия на открито, вкл. спортни и детски площадки, в съответствие с устройствения план на населеното място (ново за 2026 г.).

 
Мярка М02 „Подобряване на социалната инфраструктура”:

СМР/СРР в сгради или самостоятелни обекти в тях, или ново строителство, които са за обществено обслужване в областта на: образованието и науката (детски ясли и градини, училища, вкл. висши, научни и академични звена и др. подобни); здравеопазването (лечебни заведения за болнична и извънболнична помощ, центрове за спешна медицинска помощ и др. подобни); предоставянето на социални услуги на общинско и областно ниво, които не са за резидентна грижа и осигуряване на подслон (дневни центрове, центрове за обществена подкрепа, центрове за социална рехабилитация и интеграция, центрове за работа с деца на улицата, и звена „Майка и бебе”); предоставяне на услуги на общинско ниво (приемна грижа, домашен социален патронаж и обществени трапезарии);

СМР/СРР в обекти за обществено обслужване в посочените по-горе области, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ;

СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

Финансова рамка на проектно предложение по мярка М01 или М02:

Общ бюджет – от 60 000 до 300 000 евро с ДДС;

Съфинансиране от кандидата – най-малко 50% от общия бюджет;

Финансиране от ПКБ при обекти:

- без обучение – най-много 70 000 евро с ДДС от общия бюджет;

- с обучение – най-много 90 000 евро с ДДС от общия бюджет.


Мярка М02-01 „Подобряване на социалните услуги за резидентна грижа и осигуряване на подслон”:

Допустими проектни предложения:

СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют);

СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

Финансова рамка на проектно предложение по мярка М02-01:

Общ бюджет – от 60 000 до 300 000 евро с ДДС;

Съфинансиране от кандидата – най-малко 30% от общия бюджет;

Финансиране от ПКБ при обекти:

-без обучение – най-много 90 000 евро с ДДС от общия бюджет;

-с обучение – най-много 110 000 евро с ДДС от общия бюджет.

Мярка М02-03 „Подобряване на образователната инфраструктура в професионалните гимназии предоставящи дуална система на обучение и/или защитени от държавата специалности от професии”:

СМР/СРР в съществуващи сгради или самостоятелни обекти в тях, или ново строителство, които са за обществено обслужване в областта на професионалното образование.

СМР/СРР в обекти от тази област, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ.

СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.


Мярка М01-01 „Осигуряване на достъпна среда на обществени сгради”: 

Допустими проектни предложения, включващи единствено СМР/СРР, за изграждане/поставяне на рампа и/или подемна платформа, и/или асансьор (вкл. съпътстващи дейности за осигуряване на достъпен маршрут) за преодоляване на различни нива в съществуващи сгради (държавна или общинска собственост), вкл. със статут на недвижима културна ценност, като същите се привеждат в съответствие с изискванията за достъпност и безопасност при експлоатация, съгласно законовата и подзаконовата нормативна уредба в Република България.

Финансова рамка на проектно предложение по мярка М01-01 и М02-03:

Общ бюджет – от 40 000 до 120 000 евро с ДДС;

Съфинансиране от кандидата – най-малко 30% от общия бюджет;

По всички 5 Мерки не се допускат проектни предложения за сграден фонд и външни пространства, находящи се в различни урегулирани поземлени имоти.

При обекти по мерки М01, М02, М02-01 и М02-03, които са със стойност за СМР/СРР над 150 000 евро с ДДС, задължително се прилага мярка М03 „Професионално обучение за придобиване на квалификация”, подпомагаща регистрирани в ДБТ безработни лица чрез професионалното им обучение по утвърдени модули и програми, по специалности в областта на архитектурата и строителството, здравеопазването и социалните услуги.

Разпределение на общия бюджет за проектно предложение:

По мярка М01, М02, М02-01, със стойност (бюджет) за СМР/СРР по-малка или равна на 150 000 евро с ДДС и за мерки М02-03, М01-01, е както следва:

- 92% от общия бюджет за предложението са средства за СМР/СРР на обекта;

- 8% от общия бюджет за предложението са средства за организация, оперативно управление и контрол от страна на ПКБ.

По мярка М01, М02, М02-01, със стойност (бюджет) за СМР/СРР над 150 000 евро с ДДС, е както следва:

- 88% от общия бюджет за предложението са средства за СМР/СРР на обекта;

- 4% от общия бюджет за предложението са средства за професионално обучение на регистрирани в ДБТ безработни лица;

- 8% от общия бюджет за предложението са средства за организация, оперативно управление и контрол от страна на ПКБ.

След одобряване на предложението и сключване на споразумение за финансиране с МТСП, кандидатите следва да обявят обществена поръчка в указания срок по споразумение.

Всеки кандидат може да подаде само по едно проектно предложение по мярка М01, М02, М02-01, М02-03 и М01-01, т.е. най-много пет предложения. В случай, че кандидат е подал повече от едно предложение по някоя от мерките, на разглеждане и оценяване от ПКБ подлежи единствено постъпилото първо по ред.

Допуска се кандидатстване за един обект (сграден фонд и/или прилежащо пространство в един урегулиран поземлен имот) по две от мерките, но само в случай, че едната е М01-01 „Осигуряване на достъпна среда на обществени сгради“.

Проект „Красива България“ не финансира: проектиране, заснемане, авторски и строителен надзор.


Във връзка с настоящата открита процедура, Община Златоград предлага да се обсъдят следните обекти:

„Ремонтни дейности на сграда на детска градина „Детски свят“ в с.Долен“ със стойност за СМР 299 980,61 лева. Ремонтните дейности се изразяват в обновяване на фасадата на детската градина в с.Долен.

Проектното предложение попада в Мярка М02 „Подобряване на социалната инфраструктура”
 „Площадно пространство пред сградата на Читалището, с.Ерма река – участък между о.т. 444 към о.т. 479 до о.т. 441 по ПУП на с.Ерма река“ със стойност за СМР 535 561,00 лева. За обекта има изготвен проект и предстои издаване на разрешение за строеж.
Проектното предложение попада в Мярка М01 „Подобряване на обществената среда в населените места”

„Въвеждане на мерки за Енергийна ефективност на общинска сграда – кметство, поща, детска градина и др. в УПИ ХІІ, кв.38, с.Ерма река, община Златоград със стойност за СМР 312209,77 лева“.  С проекта се предвижда: Полагане на външна топлоизолация, подмяна на амортзираната дограма, подмяна на покривната конструкция с топлоизолация и пожароустойчив гипсофазер, изграждане на отоплителна инсталация и монтиране на котел на твърдо гориво – пелети. За обекта има изготвен проект, за който следва да се изготви доклад за оценка за съответствие на част Енергийна ефективност и на целия инвестиционен проект, след което ще се издаде разрешение за строеж.
Проектното предложение попада в Мярка М01 „Подобряване на обществената среда в населените места”:

„Ремонт на покрив на комплексно административна сграда (КАС) в УПИ VІІІ-младежки дом, кв.19 по ПУП на с. Долен, Община Златоград“ на стойност 131 708,70 лева. Предвижда се подмяна на покривната конструкция с топлоизолация и пожароустойчив гипсофазер.
Проектното предложение попада в Мярка М01 „Подобряване на обществената среда в населените места”:

Благоустрояване двора на ДГ „Радост“ гр. Златоград“ на стойност 329 764,13 лева. 
Проектното предложение попада в Мярка М02 „Подобряване на социалната инфраструктура” (СМР/СРР в прилежащите външни пространства на посочените по-горе сгради (детски градини), но в рамките на урегулираните поземлени имоти, в които се намират.

За всяко проектно предложение е необходимо да има одобрен технически проект с разрешение за строеж, разрешение за поставяне или становище от главния архитект на общината, че за обекта не се изисква одобрен инвестиционен проект и разрешение за строеж/поставяне. В случая, за който не се изисква  одобрен инвестиционен проект и разрешение за строеж/поставяне, се изготвя проект за заснемане на обекта, съдържащ размери и описания, доказващи предвидените за изпълнение строително-монтажните работи.
Проектът не финансира проектиране, заснемане, изготвяне на доклади, авторски и строителен надзор.

След одобрение на обект за кандидатстване, ще е необходимо да набавим всички документи (проектиране, доклад за оценка за съответствие на част енергийна ефективност, доклад за оценка за съответствие на техническия проект, становища от необходимите институции) за издаването на разрешение за строеж или възлагане на подробно заснемане за конкретния обект.
Необходимо е общински съвет да вземе решение, съдържащо наименование на обекта, стойност и процент за съфинансиране на проектното предложение. 

Конкретен проект на решение на Общински съвет, ще бъде предоставен след уточняване на обекта, с който ще се кандидатства.

С уважение,

МИРОСЛАВ ЯНЧЕВ

Кмет на Община Златоград

За кмет:

Зам.-кмет Елмира Угорлиева-Пехливанова
Съгласно заповед за заместване № 492/02.12.2025 г.

Изготвил:

Инж. Юли Хаджийски- главен инженер
Съгласувал:
Златка Цекова-директор дирекция АПО, ОС и З, той и юрисконсулт 



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

